cyanic-selkie/wikianc huggingface dataset:
Αρτέμης Σώρρας
Καταδίκη και φυλάκιση
Το 2017 κρίθηκε ένοχος για υπεξαίρεση κατ΄ εξακολούθηση σε βαθμό κακουργήματος, αλλά δεν παρέστη στη δίκη. Τον Ιούνιο του 2018 και ύστερα από έναν χρόνο αναζήτησης του από τις αρχές, συνελήφθη στον Άλιμο, όπου διέμενε κρυμμένος σε υπόγειο διαμέρισμα μέλους της οργάνωσης Ε.ΣΥ., με την κατηγορία της διάδοσης ψευδών ειδήσεων. Ο ίδιος υποστηρίζει ότι τα χρήματα για τη διάσωση της χώρας υπάρχουν. Λίγες ημέρες μετά ζήτησε την αποφυλάκισή του. Τον Δεκέμβριο του 2019 καταδικάστηκε από το Τριμελές Εφετείο Κακουργημάτων σε 6 χρόνια κάθειρξης χωρίς αναστολή για το αδίκημα της απόπειρας απάτης σε βάρος του Δημοσίου.
H σύζυγος του καταδικάστηκε σε αντίστοιχη φυλάκιση οκτώ ετών χωρίς αναστολή για υπεξαίρεση σε βαθμό κακουργήματος. Ύστερα από μείωση της ποινής, εξαγόρασε την ελευθερία της.
Παραπομπές
Κατηγορία:Έλληνες αρχηγοί κομμάτων Κατηγορία:Έλληνες πολιτικοί
Πέτρος Χριστούλιας
right|thumb|280px|Σκίτσο του Πέτρου Χριστούλια Ο Πέτρος Χριστούλιας (1979) είναι Έλληνας ζωγράφος, εικονογράφος και δημιουργός κόμικς. Ακόμα έχει ασχοληθεί με τo κινούμενo σχέδιo και με το video art.
Γεννήθηκε το 1979 στη Χαλκίδα. Κόμικς του έχουν δημοσιευτεί μέχρι σήμερα σε πολλά φανζίν, όπως Ανόργανη ύλη, THE COMIX UNDO, Big Bang κ.α. Από το 2006 συνεργάστηκε με το περιοδικό Γαλέρα. Από το 2008 με το 9 της ελευθεροτυπίας. Από το 2009 με το περιοδικό αν. και το ιντερνετικό περιοδικό monkie.
Έργο
Το 1997 εκδίδει βιβλίο με τίτλο Σελίδες και σκίτσα από την ιστορία της Χαλκίδας από τις εκδόσεις Διάμετρος, το οποίο περιέχει συνοπτικά την ιστορία της Χαλκίδας με πολλές εικονογραφήσεις.
Το 1999 περνά στη Σχολή Καλών Τεχνών του Α.Π.Θ. και μετακομίζει στη Θεσσαλονίκη.
Το 2000 διακρίνεται σε πανελλήνιο διαγωνισμό κόμικς του περιοδικού Νέμεσις.
Το ακαδημαϊκό έτος 2004-2005 αναλαμβάνει την εικονογράφηση του περιοδικού «Μαθητής»
Αποφοιτεί από την Σχολή Καλών Τεχνών του Α.Π.Θ. το 2005. Διπλωματική του είναι μία animation Τριλογία: For Violin, Τhe clouds of Rorschach και The 3rd Movement.
Την ίδια χρονιά κερδίζει σε συνεργασία με τον Τάσο Ζαφειριάδη το Ά βραβείο σε διαγωνισμό κόμικς του περιοδικού IQ με θέμα την Κούβα.
Ακόμα βραβεύεται από το Μακεδονικό Μουσείο Σύγχρονης Τέχνης για το βίντεο «νεκρές φύσεις».
Το 2008 εκδίδεται το βιβλίο του "ιστορίες των μελανουπόλεων". Εκδ. "9η Διάσταση", Μυτιλήνη, 2008. ISBN 978-98423-2-7. Την ίδια χρονιά ξεκινάει σε συνεργασία με τον ,Τάσο Ζαφειριάδη, τη σειρά κόμικς "INTRA MUROS" στο περιοδικό 9 στην εφημερίδα ελευθεροτυπία. Το 2009 βραβεύεται με το χρυσό EBGE εικονογράφησης για το βιβλίο του Ιστορίες των μελανουπόλεων και έπαινο στην κατηγορία της γενικής εικονογράφησης για το σχεδιασμό της μασκότ του φεστιβάλ animation animasyros. Την ίδια χρονιά ξεκινάει και τη σειρά κόμικς "Μυστική Ταυτότητα" για το περιοδικό "αν" στην Χαλκίδα. To 2010 εκδίδεται η συλλογή κόμικς "INTRA MUROS" από τις εκδόσεις ΕΛΕΥΘΕΡΟΤΥΠΙΑ, Αθήνα, 2010. ISBN 978-960-8359-88-8. Το 2011 κερδίζει εύφημη μνεία με τη σειρά κόμικς χαρακώματα στο διεθνή διαγωνισμό CONFLICTS WAR BALLOONS στη Γένοβα Την ίδια χρονιά συνεργάζεται με το 3wheel studio για τη δημιουργία της επίσημης ταινίας animation του φεστιβάλ animasyros
Εκδόσεις
Χριστουλιας Χριστουλιας
Ευρετή Κεφαλονιάς
Η Ευρετή είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011 έχει 14 κατοίκους.
Παραπομπές
Κατηγορία:Δήμος Κεφαλονιάς Κατηγορία:Χωριά του νομού Κεφαλληνίας
Α΄ κατηγορία ποδοσφαίρου ανδρών Κύπρου 2023-24
Το παγκύπριο πρωτάθλημα Cyta Α΄ κατηγορίας ποδοσφαίρου ανδρών Κύπρου 2023-2024 θα αποτελέσει το 85ο πρωτάθλημα στην ιστορία του πρωταθλήματος Α΄ κατηγορίας ποδοσφαίρου της Κύπρου.
Σύστημα διεξαγωγής
Στο πρωτάθλημα της Α΄ κατηγορίας 2023-24 θα συμμετέχουν 14 ομάδες.
Θα διεξαχθεί σε δύο φάσεις. Στην πρώτη φάση, όλες οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 26 αγωνιστικών (Α΄ φάση) οι ομάδες θα συμμετέχουν σε 2 ομίλους (ανάλογα με τη θέση τους) και θα δίνουν αγώνες κατάταξης (Β΄ φάση). Στους αγώνες θα μεταφερθούν τα αποτελέσματα, οι βαθμοί και τα τέρματα της Α΄ φάσης. Οι ομάδες στις θέσεις 1-6 θα διαγωνιστούν για την κατάκτηση του πρωταθλήματος και τις θέσεις που οδηγούν στα πρωταθλήματα Ευρώπης. Οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς. Η πρωταθλήτρια ομάδα εξασφαλίζει τη συμμετοχή της στο ΟΥΕΦΑ Τσάμπιονς Λιγκ 2024–25. Επιπλέον, οι ομάδες που τερματίζουν στη δεύτερη και τρίτη θέση εξασφαλίζουν τη συμμετοχή τους στο ΟΥΕΦΑ Κόνφερενς Λιγκ 2024-25.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2022-23, στο πρωτάθλημα της περιόδου 2023-24 θα συμμετέχουν οι ομάδες που προβιβάστηκαν από την Β΄ κατηγορίας 2022-23 AEZ, Oθέλλος Αθηαίνου και Εθνικός Άχνας. Στο πρωτάθλημα δεν θα συμμετέχουν η Ένωση Ν.Παραλιμνίου, ο Ακρίτας Χλώρακας και ο Ολυμπιακός Λευκωσίας που είχαν υποβιβαστεί στο πρωτάθλημα Β΄ κατηγορίας 2023-2024.
Α Φάση
Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί
Κανόνες βαθμολογίας: 1ος Βαθμοί, 2ος Μεταξύ των ισόβαθμες των ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης
Παναγιώτης Ζαγγλής
Ο Παναγιώτης Ζαγγλής ήταν Έλληνας αγωνιστής και οπλαρχηγός της Επανάστασης του 1821. Καταγόταν από το Οίτυλο της Μάνης και ανήκε στον περίγυρο των Μαυρομιχαλαίων.
Ήταν επικεφαλής στρατιωτικού σώματος και πολέμησε σε διάφορες μάχες αρχικά στη Πελοπόννησο και εν συνεχεία στην Στερεά Ελλάδα. Σε κάποια από τις τελευταίες μάχες συνελήφθη και παρέμεινε σε αιχμαλωσία υπό τον Ιμπραήμ Πασά, πλην όμως λόγω των ιατρικών του γνώσεων που διέθετε, έχαιρε πολλών τιμών από τους Αιγυπτίους.
Τελικά το 1826 κατάφερε και δραπέτευσε όπου και συνέχισε με ζήλο και γενναιότητα να συμβάλει στον απελευθερωτικό αγώνα στην Αττική υπό τις οδηγίες του Νικηταρά.
Πέθανε επί βασιλείας του Όθωνα από τον οποίο και είχε τιμηθεί, το 1845.
Πηγές
Κατηγορία:Οπλαρχηγοί του 1821
Μπλάνκα της Ισπανίας
Η Μπλάνκα (Λευκή), (ισπαν. Blanca de Borbón y Borbón-Parma, 7 Σεπτεμβρίου 1868 - 25 Οκτωβρίου 1949) από τον Οίκο των Βουρβόνων-Ισπανίας ήταν κόρη του Δούκα της Μαδρίτης και με τον γάμο της έγινε Πριγκίπισσα της Τοσκάνης.
Βιογραφία
Η Μπλάνκα δε Καστίγια Μαρία δε λα Κονθεπσιόν Θηρεσία Φραγκίσκη ντ' Ασσίσι Μαργαρίτα Ιωάννα Βεατρίκη Καρλόττα Λουίζα Φερδινάνδη Αδελγόνδη Ελβίρα Ιλδεφόνσα Ρεγγίνα Ιωσηφίνα Μιχαέλα Γαωριέλα Ραφαέλα ήταν η πρώτη κόρη του Κάρλος, Δούκα της Μαδρίτης, και της Μαργαρίτας των Βουρβόνων-Πάρμας, κόρης του Καρόλου Γ΄ της Πάρμας.
Οικογένεια
Παντρεύτηκε το 1889 τον Λεοπόλδο Σαλβαδόρ, Αρχιδούκα της Αυστρίας-Τοσκάνης, και είχε τέκνα:
Παραπομπές
Κατηγορία:Οίκος των Βουρβόνων-Ισπανίας Κατηγορία:Πριγκίπισσες της Αυστρίας Κατηγορία:Ισπανίδες Ινφάντας
Κολομβιανές προεδρικές εκλογές 2010
Προεδρικές εκλογές διεξήχθησαν στην Κολομβία στις 30 Μαΐου του 2010. Προηγήθηκε στον πρώτο γύρο ο  πρώην υπουργός Άμυνας Χουάν Μανουέλ Σάντος με ποσοστό γύρω στο 47% έναντι σχεδόν 21% για τον Αντάνας Μόκους. Ο δεύτερος γύρος διεξήχθη στις 20 Ιουνίου και πρόεδρος εξελέγη ο Σάντος με ποσοστό γύρω στο 70% των ψήφων έναντι 27,5% για τον Μόκους.
Μία πρόταση για διεξαγωγή δημοψηφίσματος που θα επέτρεπε στον πρόεδρο Άλβαρο Ουρίμπε να διεκδικήσει και τρίτη θητεία απορρίφθηκε από το Συνταγματικό Δικαστήριο με ψήφους 7 προς 2 στις 26 Φεβρουαρίου 2010.
Αποτελέσματα
Ο Σάντος κέρδισε σαρωτική νίκη, με ποσοστό 69% των ψήφων. Ο Μόκους έλαβε 27,51%. Επρόκειτο για τη μεγαλύτερη νίκη με διαφορά για πρόεδρο στην δημοκρατική ιστορία της Κολομβίας. Ο Σάντος κέρδισε σε 32 από τις συνολικά 33 εκλογικές περιφέρειες της χώρας. Οι σύμμαχοί του κατέκτησαν την πλειοψηφία και στο κογκρέσο.
Παραπομπές
2010 προεδρικες
Καρυά Κεφαλονιάς
Η Καρυά είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 32 κατοίκους.
Παραπομπές
Κατηγορία:Δήμος Κεφαλονιάς Κατηγορία:Χωριά του νομού Κεφαλληνίας
Αντισταθμιστικό κεφάλαιο
Το αντισταθμιστικό κεφάλαιο (αγγλικά: hedge fund, ο ακριβής όρος αποδίδεται στα ελληνικά ως «αντισταθμιστικό αμοιβαίο κεφάλαιo υψηλού κινδύνου») είναι επενδυτικά κεφάλαια που μπορούν να ενσωματώνουν μια ευρύτερη γκάμα επενδύσεων και χρηματοοικονομικών προϊόντων σε σχέση με άλλα επενδυτικά μοντέλα. Αυτά όμως τα αμοιβαία κεφάλαια είναι διαθέσιμα μόνο σε συγκεκριμένους επενδυτές όπως τα Ασφαλιστικά Ταμεία, Ιδρύματα, Πανεπιστημιακά κληροδοτήματα και επενδυτές με πολύ υψηλά ποσά προς επένδυση. Το επιτρεπόμενο είδος των επενδυτών καθορίζεται από τις ρυθμιστικές αρχές της κάθε χώρας. Τα hedge funds είναι συνήθως ανοιχτά, δηλαδή ο επενδυτής μπορεί να επενδύσει επιπλέον κεφάλαια ή να αποσύρει μέρος του κεφαλαίου του σε συγκεκριμένα χρονικά διαστήματα.
Η αξία μιας επένδυσης σε hedge fund υπολογίζεται ως ποσοστό της καθαρής αξίας του ενεργητικού του αμοιβαίου κεφαλαίου, πράγμα που σημαίνει ότι οι αυξήσεις και μειώσεις της αξίας των περιουσιακών στοιχείων του αμοιβαίου κεφαλαίου αντικατοπτρίζονται άμεσα στο ποσό που ένας επενδυτής μπορεί αργότερα να αποσύρει.
Οι διαχειριστές των hedge funds συνήθως επενδύουν και δικά τους κεφάλαια στο χαρτοφυλάκιο που διαχειρίζονται, ώστε να ευθυγραμμίζονται τα συμφέροντά τους με τους άλλους επενδυτές. Ο διαχειριστής επενδύσεων ενός hedge fund λαμβάνει συνήθως ετήσια αμοιβή διαχείρισης (management fee), η οποία υπολογίζεται ως ένα ποσοστό της συνολικής αξίας των επενδεδυμένων κεφαλαίων ετησίως, και μία αμοιβή επιτυχίας (success fee), αν η καθαρή αξία των επενδεδυμένων κεφαλαίων αυξηθεί.
Το 2009, τα hedge funds αντιπροσώπευαν το 1,1% των συνολικών επενδεδυμένων κεφαλαίων και περιουσιακών στοιχείων που κατέχονται από χρηματοπιστωτικά ιδρύματα. Στα τέλη του 2011, το εκτιμώμενο μέγεθος της παγκόσμιας βιομηχανίας των hedge funds ανερχόταν στο ποσό των 2,01 τρισεκατομμυρίων δολαρίων.
Επειδή τα hedge funds πωλούνται σε περιορισμένους επενδυτές, τα κεφάλαια και οι διαχειριστές τους δεν υπόκεινται στους ίδιους περιορισμούς που διέπουν άλλες επενδύσεις. Οι Ηνωμένες Πολιτείες και η Ευρωπαϊκή Ένωση ψήφισαν νέους κανονισμούς μετά την κρίση του 2008 με στόχο την αύξηση της κρατικής εποπτείας των hedge funds και την εξάλειψη ορισμένων ρυθμιστικών κενών.
Στρατηγικές επένδυσης
Οι περισσότερες επενδυτικές στρατηγικές των hedge funds έχουν ως στόχο να επιτευχθεί μια θετική απόδοση ανεξάρτητα από την άνοδο ή πτώση των αγορών. Τα hedge funds εμπεριέχουν ένα μεγάλο εύρος χρηματοοικονομικών προϊόντων και επενδυτικών εργαλείων που διαφοροποιούν την επένδυση, άλλα συνήθως εμπορεύονται ρευστοποιήσιμους τίτλους στην ανοιχτή αγορά αξιών. Χρησιμοποιούν επίσης μια μεγάλη ποικιλία επενδυτικών στρατηγικών, και κάνουν χρήση τεχνικών, όπως η μόχλευση και το short selling. Οι βασικές στρατηγικές που χρησιμοποιούνται είναι οι εξής:
Η παγκόσμια μακροοικονομική στρατηγική
Τα hedge funds που ακολουθούν μια παγκόσμια μακροοικονομική στρατηγική επενδύουν σημαντικά κεφάλαια σε μετοχές, ομόλογα ή αγορές συναλλάγματος εν αναμονή των παγκόσμιων μακροοικονομικών γεγονότων, προκειμένου να δημιουργήσουν αποδόσεις με βάση τον σταθμισμένο κίνδυνο. Οι διαχειριστές αυτού του είδους των επενδύσεων χρησιμοποιούν μακροοικονομική ανάλυση και βασίζονται σε παγκόσμια γεγονότα και τάσεις της αγοράς για να εντοπίσουν τις ευκαιρίες για επενδύσεις που θα επωφεληθούν από την αναμενόμενη εξέλιξη των τιμών. Ενώ η συγκεκριμένη στρατηγική έχει ένα μεγάλο βαθμό ευελιξίας καθώς διαφοροποιείται η επένδυση σε πολλαπλές αγορές, η χρονική στιγμή της υλοποίησης της στρατηγικής είναι ιδιαίτερα σημαντική για να δημιουργήσει υψηλές αποδόσεις με βάση τον σταθμισμένο κίνδυνο.
Κατευθυντική στρατηγική (Directional strategy)
Η κατευθυντική επενδυτική στρατηγική χρησιμοποιεί τις κινήσεις της αγοράς, τις τάσεις, ή τις ανακολουθίες όταν επιλέγονται μετοχές σε διαφοροποιημένες αγορές. Αυτή η στρατηγική είτε χρησιμοποιεί υπολογιστικά μοντέλα είτε οι διαχειριστές κεφαλαίων εντοπίζουν και επιλέγουν τις σωστές επενδύσεις. Αυτοί οι τύποι στρατηγικής έχουν μεγαλύτερη έκθεση στις διακυμάνσεις της συνολικής αγοράς από ό,τι οι ουδέτερες προς την αγορά στρατηγικές. Οι κατευθυντικές στρατηγικές περιλαμβάνουν long/short hedge funds, όπου οι θέσεις long μετοχικού κεφαλαίου αντισταθμίζονται με σύντομες πωλήσεις μετοχών.
Στρατηγικές καθοδηγούμενες από γεγονότα (Event-driven strategy)
Αυτού του είδους οι στρατηγικές αφορούν καταστάσεις στις οποίες η επενδυτική ευκαιρία και ο συσχετιζόμενος κίνδυνος συνδέονται με ένα γεγονός. Οι καθοδηγούμενες από γεγονότα στρατηγικές αφορούν επενδυτικές ευκαιρίες στα εταιρικά γεγονότα συναλλαγών, όπως συγχωνεύσεις, εξαγορές, ανακεφαλαιοποιήσεις, πτωχεύσεις και εκκαθαρίσεις. Οι διαχειριστές που χρησιμοποιούν μια τέτοια στρατηγική αξιοποιούν ασυνέπειες στην αποτίμηση της αγοράς πριν ή μετά από τέτοια γεγονότα, και παίρνουν θέση με βάση την προβλεπόμενη κίνηση των εν λόγω τίτλων. Αυτή τη στρατηγική την ακολουθούν συνήθως οι μεγάλοι θεσμικοί επενδυτές, επειδή έχουν την τεχνογνωσία και τους πόρους για να αναλύσουν εταιρικά γεγονότα συναλλαγών για τις επενδυτικές ευκαιρίες.
Στρατηγική σχετικής αξίας (Relative value strategy)
Οι στρατηγικές σχετικής αξίας επωφελούνται από τις σχετικές διαφορές στην τιμή μεταξύ των τίτλων. Η διαφορά τιμής μπορεί να προκληθεί από κακή εκτίμηση του τίτλου σε σχέση με συναφείς τίτλους, τον υποκείμενο τίτλο ή τη συνολική αγορά. Ο διαχειριστής μπορεί να χρησιμοποιήσει διάφορες μεθόδους ανάλυσης για να εντοπίσει αποκλίσεις των τιμών σε τίτλους, συμπεριλαμβανομένων μαθηματικών, τεχνικών ή θεμελιωδών τεχνικών. Η συγκεκριμένη στρατηγική σε αυτή την κατηγορία συνήθως έχει πολύ μικρή ή καθόλου κατευθυντική (directional) έκθεση στην αγορά στο σύνολό της.
Επικινδυνότητα των hedge funds
Επειδή οι επενδύσεις σε hedge funds διαφοροποιούν το χαρτοφυλάκιο των επενδύσεων, οι επενδυτές μπορούν να τα χρησιμοποιούν ως εργαλείο για να μειώσουν τη συνολική έκθεση του χαρτοφυλακίου τους σε συγκεκριμένους κινδύνους. Οι διαχειριστές των hedge funds χρησιμοποιούν συγκεκριμένες στρατηγικές διαπραγμάτευσης (trading) και εργαλεία με συγκεκριμένο στόχο τη μείωση των κινδύνων της αγοράς για να δημιουργήσουν αποδόσεις με βάση τον σταθμισμένο κίνδυνο που έχουν επιλέξει οι επενδυτές. Ιδανικά, τα hedge funds αποφέρουν αποδόσεις που δεν σχετίζονται άμεσα με τους δείκτες της αγοράς. Ενώ η «αντιστάθμιση» μπορεί να είναι ένας τρόπος μείωσης του κινδύνου μιας επένδυσης, τα hedge funds, όπως και όλοι οι άλλοι τύποι επενδύσεων, δεν είναι απρόσβλητα από κινδύνους.
Συστημικός κίνδυνος
Σύμφωνα με τους υποστηρικτές αυτής της θέσης, τα hedge funds ενέχουν συστημικό κίνδυνο με δύο τρόπους: Πρώτον, η αποτυχία ενός hedge fund μπορεί να προκαλέσει την κατάρρευση ενός μεγάλου χρηματοπιστωτικού οργανισμού που έχει άμεση έκθεση στο εν λόγω hedge fund. Στην υπόθεση LTCM, 17 αντισυμβαλλόμενοι, κυρίως τράπεζες, θα είχαν υποστεί απώλειες 3-5 δις. δολαρίων εάν η LTCM δεν είχε διασωθεί από ομάδα των αντισυμβαλλομένων της. Δεύτερον, η αποτυχία ενός hedge fund ενδέχεται να προκαλέσει διαταραχή στις αγορές με έμμεσο τρόπο, κάτι που σύμφωνα με το Basle Committee προκαλεί εντονότερη ανησυχία από το πρώτο ενδεχόμενο. Σύμφωνα με τον Timothy Geithner, πρώην πρόεδρο της Federal Reserve Bank of New York, αυτό που χαρακτηρίζει την δυναμική των οικονομικών κρίσεων είναι ο συνδυασμός μιας απότομης ανόδου στην αντίληψη κινδύνου και των επακόλουθων κινήσεων από την πλευρά των επενδυτών και των χρηματοπιστωτικών ιδρυμάτων για να μειώσουν την έκθεσή τους σε πιθανές μελλοντικές απώλειες, όπως η μείωση των θέσεών τους, η ειδοποίηση περιθωρίου και κινήσεις αντιστάθμισης περαιτέρω απωλειών, με αποτέλεσμα να προκαλούνται ακόμη μεγαλύτερες πτώσεις στις τιμές και να ενισχύεται περαιτέρω η αντίληψη κινδύνου, κάτι που μεγεθύνει τις επιπτώσεις του αρχικού σοκ. Στον απόηχο της υπόθεσης LTCM, το Basle Committee εντόπισε αρκετούς λόγους για τους οποίους τα hedge funds μπορεί να αποτελέσουν πηγή κινδύνου για τις χρηματοοικονομικές αγορές: α) η χρήση μόχλευσης συνεπάγεται ότι τα hedge funds μπορούν να επιτείνουν τις κινήσεις της αγοράς σε περίπτωση που υποχρεωθούν να πουλήσουν τίτλους για να καλύψουν την ειδοποίηση περιθωρίου, β) τα hedge funds συνήθως λαμβάνουν παρόμοιες θέσεις και συνήθως επενδύουν σε δύσκολα ρευστοποιήσιμους τίτλους, με αποτέλεσμα να επιτείνεται περαιτέρω το forced selling, γ) το φαινόμενο ενισχύεται όταν οι traders/brokers που προχωρούν σε ειδοποίηση περιθωρίου προτρέχουν των hedge funds, δ) πολλά hedge funds έχουν μικρή διάρκεια ζωής, κάτι που σημαίνει ότι εστιάζουν σε βραχυπρόθεσμες στρατηγικές που συνδυάζονται με υψηλότερο ρίσκο.
Σύμφωνα με τους Chan, Getmansky, Haas και Lo, τα hedge funds ενέχουν συστημικό κίνδυνο λόγω των διαφορών στο προφίλ ρίσκου/απόδοσης που παρουσιάζουν από τις παραδοσιακές επενδύσεις. Υποστηρίζουν ότι από την κρίση του 1998 αναδύονται δύο βασικά θέματα: η σημασία της ρευστότητας και το απρόβλεπτο των συσχετίσεων (correlations) μεταξύ εργαλείων και χαρτοφυλακίων που θεωρούνταν ασύνδετα. Επειδή πολλά hedge funds χρησιμοποιούν μόχλευση, οι θέσεις τους είναι συχνά πολύ μεγαλύτερες από τις εγγυήσεις (collateral) που στηρίζουν αυτές τις θέσεις. Η μόχλευση λειτουργεί ως μεγεθυντικός φακός που μεγεθύνει ευκαιρίες μικρού κέρδους σε μεγαλύτερες, αλλά και μικρότερες απώλειες σε μεγαλύτερες απώλειες. Δυσμενείς, όμως αλλαγές στις τιμές της αγοράς, που μειώνουν την αγοραία αξία της εγγύησης μπορούν να οδηγήσουν στη ρευστοποίηση μεγάλων θέσεων σε μικρό διάστημα, η οποία μπορεί να προκαλέσει χρηματοοικονομικό πανικό. Επομένως, όταν πολλά hedge funds αντιμετωπίζουν την ίδια κατάσταση σε μία δεδομένη στιγμή, αυτό μπορεί να προκαλέσει μία παγκόσμια οικονομική κρίση, κι αυτό είναι συστημικός κίνδυνος.
Ωστόσο, οι ισχυρισμοί ότι τα hedge funds ενέχουν συστημικό κίνδυνο δεν τυγχάνουν ευρείας αποδοχής. Ο οικονομικός συγγραφέας Sebastian Mallaby θεωρεί ότι τα hedge funds έχουν την τάση να είναι «αρκετά μικρά για να καταρρεύσουν», δεδομένου ότι τα περισσότερα είναι σχετικά μικρά σε σχέση με τα περιουσιακά στοιχεία που διαχειρίζονται, και συνήθως λειτουργούν με χαμηλή μόχλευση, περιορίζοντας έτσι τη δυνητική βλάβη στο οικονομικό σύστημα, εάν κάποιο από αυτά αποτύχει. Οι Ferguson και Laster θεωρούν ότι συνολικά τα hedge funds παρέχουν ρευστότητα και σταθερότητα στις χρηματοπιστωτικές αγορές, ενισχύοντας τις τιμές περιουσιακών στοιχείων των οποίων οι αξίες έχουν σημειώσει απότομη πτώση, συμβάλλοντας με αυτόν τον τρόπο στον περιορισμό του συστημικού κινδύνου.
Μελέτη της βρετανικής ρυθμιστικής αρχής Financial Services Authority (FSA) το 2010 κατέληξε ότι δεν υπάρχουν αποδείξεις πως τα hedge funds ενέχουν συστημικό κίνδυνο για το χρηματοπιστωτικό σύστημα. Σημειώνει ότι οι τράπεζες δεν εμφανίζουν συγκεντρωμένη έκθεση στα hedge funds και επίσης ότι τα hedge funds χρησιμοποιούν χαμηλή μόχλευση, με αποτέλεσμα κανένα hedge fund από μόνο του να μην ενέχει σημαντικό συστημικό κίνδυνο για το χρηματοπιστωτικό σύστημα.
Γιοργκ Φίσερ
Ο Γιοργκ Φίσερ (Jörg Fischer), είναι Γερμανός κιθαρίστας, γνωστός ως πρώην μέλος των Accept και Billionaires Boys Club.
Μουσική καριέρα
Ακολούθησε η συμμετοχή του στο συγκρότημα Royal Flush με τον τραγουδιστή Ντέιβ Φεφόλτ, τον κιθαρίστα Roy Z, τον μπασίστα Ρεξ Τένισον και το ντράμερ Ρέινολντ Κάρλσον. Οι Royal Flush διαλύθηκαν μετά την ηχογράφηση ενός ντέμο πέντε τραγουδιών.
Ο Φίσερ, έπαιξε μαζί με τους Doom Squad στο τραγούδι "Burning Up" για την συλλογή "Legends Of Metal:Tribute To Judas Priest".
Πηγές
Κατηγορία:Γερμανοί μουσικοί
Κατσαράτα Κεφαλονιάς
Τα Κατσαράτα είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011, έχει 23 κατοίκους.
Παραπομπές
Κατηγορία:Δήμος Κεφαλονιάς Κατηγορία:Χωριά του νομού Κεφαλληνίας
Γ.Σ. Ηρακλής Θεσσαλονίκης (Καλαθοσφαίριση Ανδρών)
Ο Γυμναστικός Σύλλογος Θεσσαλονίκης «ο Ηρακλής» είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα.
Αντλεί το όνομα του από τον ημίθεο Ηρακλή, ήρωα της ελληνικής μυθολογίας. Στο έμβλημα του απεικονίζεται ο ημίθεος Ηρακλής. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.
Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος».
Το ανδρικό τμήμα καλαθοσφαίρισης του Γ.Σ. Ηρακλή Θεσσαλονίκης ιδρύθηκε στις 11/11/1921 και αποτελεί παράλληλα την πρώτη ομάδα που κατέκτησε το Πρωτάθλημα Ελλάδας. Καλλιεργεί τμήματα τόσο ενηλίκων όσο και νεαρότερων ηλικιακά καλαθοσφαιριστών. Διαθέτει τη νομική μορφή της καλαθοσφαιρικής ανώνυμης εταιρείας. Η έδρα του είναι το ιδιόκτητο Ιβανώφειο Κλειστό Γυμναστήριο, το οποίο έχει χωρητικότητα 2.443 θέσεων. thumb|right|220px|Η άποψη από το εσωτερικό του [[Ιβανώφειο Κλειστό Γυμναστήριο|Ιβανωφείου Κλειστού Γυμναστηρίου, έδρας του Ηρακλή Θεσσαλονίκης]]
1921–1933
Σύμφωνα με την Εφημερίδα «Ταχυδρόμος της Βορείου Ελλάδος» (Τ.Β.Ε.) (23/10/1921), στις 25/10/1921 θα άρχιζε στο γήπεδο του Ηρακλή το νέο αγώνισμα «Μπάσκετ μπωλ», το οποίο θα δίδασκε η Χ.Α.Ν.Θ.. Η Χ.Α.Ν.Θ. είχε στενή συνεργασία με τον Ηρακλή Θεσσαλονίκης, μάλιστα ιδρυτικό της μέλος ήταν και ο τότε πρόεδρος του Ηρακλή Θεσσαλονίκης Απόστολος Κοσμόπουλος.
Το 1928 κατακτά το Πρωτάθλημα Ελλάδας το οποίο υπήρξε και το πρώτο στην ιστορία του θεσμού στην Ελλάδα. Ο Ηρακλής Θεσσαλονίκης αγωνίστηκε με τους Μπάτρικ Μπενλιάν, Λεβόν Μπαμπουλουζιάν, Σωκράτη Ελευθεριάδη, Γιώργο Περιστάνογλου, Γιάννη Ιωαννίδη και Γιάννη Αμπατζόγλου. Επικράτησε με σημαντική διαφορά επί των αντιπάλων καθώς νίκησε τη Νηαρ Ηστ 37-19, την Α.Ε.Κ. 33-6, τον Άρη 30-23 και τον Β.Α.Ο. στον τελικό με 26-19.
1934–1940
Το 1934 οι καλαθοσφαιριστές της Χ.Α.Ν.Θ. (Γ. Μαντόπουλος, Γ. Νανές, Μ. Αδαμίχου, Δ. Καπηλού, Αθανασίου, Σταμάτης και Καντζάς) μεταγράφονται ομαδικά στον Ηρακλή Θεσσαλονίκης. Λίγους μήνες αργότερα το 1935 ο Ηρακλής Θεσσαλονίκης αναδείχθηκε πρωταθλητής Ελλάδας για δεύτερη φορά στη ιστορία του, Επικράτησε επί του Πανιώνιου με 110-40 (οι 100 πόντοι που σημείωσε αποτελούν σημαντική επίδοση για τα δεδομένα της εποχής), του Πανελλήνιου 72-45 και του Πειραϊκό με 2-0 (ο Πειραϊκός δε αγωνίστηκε). Την ομάδα αποτελούσαν οι Γ. Νανές, Γ. Μαντόπουλος, Δ. Καπήλου, Μ. Αδαμίχου, Μ. Παπαγιάννης, Πολυμέρης, Κοκκίνης και Δοσόπουλος.
Το 1936 ο Ηρακλής κατέκτησε το πρωτάθλημα Θεσσαλονίκης ενώ κατέλαβε τη δεύτερη θέση στο πρωτάθλημα. Στη συνέχεια υπήρξαν οικονομικές δυσκολίες και αρκετοί αθλητές αποχώρησαν ή μεταγράφηκαν όπως ο Νανές. Το 1939 κατέκτησε το τοπικό πρωτάθλημα με αρχηγό τον Γ. Μαντόπουλο.
1945–1960
Μεταπολεμικά την ομάδα αποτελούσαν οι αδερφοί Τζίκα, ο Γεώργιος Μαντόπουλος, ο Εμμανουήλ Καφάτος κ.α. Ο Αντώνης Τζίκας ήταν ο αρχηγός της ομάδας ενώ ο Γεώργιος Μαντόπουλος αποτελούσε έναν από τους κορυφαίους αθλητές της. Το 1946 το Προεδρείο του ΓΣ Ηρακλής ανέλαβε να συνεννοηθεί με τα άλλα σωματεία της πόλεως, για την ίδρυση Ομοσπονδίας Αθλοπαιδιών.
1961–1970
Το 1961 ο Ηρακλής ισοβάθμησε με τον Σπόρτινγκ και τον Παναθηναϊκό στην 1η θέση του πανελληνίου πρωταθλήματος με 11 βαθμούς, έχοντας 5 νίκες και 1 ήττα. Δεν αγωνίστηκε στους αγώνες μπαράζ που αποφασίστηκαν καθώς διαμαρτυρήθηκε για τη συμμετοχή του Νάκιου στον Παναθηναϊκό και αποχώρησε.
Το 1964 ο Ηρακλής κατακτά τη δεύτερη θέση στο πρωτάθλημα Ελλάδας. Τη χρονιά εκείνη είχε ισοβαθμήσει με την ΑΕΚ (31 βαθμούς, με 13 νίκες και 5 ήττες) αλλά έχασε τον τίτλο σε αγώνα μπαράζ. Οι παίκτες του Ηρακλή Γιάννης Μπούσιος και Αριστείδης Μούμογλου ήταν ο δεύτερος και τρίτος καλύτερος σκόρερ του πρωταθλήματος.
1971–1980
Τη σεζόν 1971-72 ο αναδείχθηκε Αριστείδης Μούμογλου πρωτος σκόρερ της Α εθνικής με 654 πόντους. Στις 13 Ιουλίου του 1972 σημείωσε το ρεκόρ πόντων σε ένα αγώνα που εξακολουθεί να παραμένει ακατάρριπτο. Απέναντι στην ομάδα του ΒΑΟ ο Μούμογλου σκόραρε 145 πόντους σε ένα αγώνα που ο Ηρακλής κέρδισε με 170-94 (δεν είχε ακόμα θεσμοθετηθεί το σουτ τριών πόντων). Το 1979 η εθνική Ελλάδος κατακτά το χρυσό μετάλλιο στους Μεσογειακούς Αγώνες έχοντας δυο αθλητές του Ηρακλή στη σύνθεση της, τον Δημήτρη Καρατζουλίδη και το Σωτήρη Σακελλαρίου.
1981–1990
Το 1981 ο Ηρακλής αγωνίστηκε στον τελικό του Κυπέλλου Ελλάδας όμως τροπαιούχος αναδείχθηκε η ΑΕΚ καθώς είχε στη σύνθεσή της τον ομογενή Κερτ Ράμπις. Το 1987 ολοκληρώθηκε η κατασκευή του Ιβανωφείου κλειστού γυμναστηρίου το οποίο υπήρξε έδρα του συλλόγου. Το 1987 αποκτήθηκε από τον Ηρακλή για τις ευρωπαϊκές υποχρεώσεις ο Ντέιβιντ Ίνγκραμ ο οποίος συμμετείχε από την επόμενη σεζόν και στο πρωτάθλημα. Τις 4 σεζόν που συμμετείχε στο ελληνικό πρωτάθλημα ο Ίνγκραμ αναδείχθηκε 2ος σκόρερ. Το 1988 η εφηβική ομάδα (Φαρμάκης, Χωλόπουλος, Μασλαρινός, Αντωνιάδης, Γιαννακός κ.α. με coach Καλανταρίδη) βγαίνει πρωταθλήτρια Ε.ΚΑ.Σ.Θ. και κατακτά την 2η θέση στο Πανελλήνιο Πρωτάθλημα της Τρίπολης. Το 1989 ο φόργουορντ του Ηρακλή Δημήτρης Παπαδόπουλος κατακτά με την εθνική Ελλάδας το ασημένιο μετάλλιο στο Ευρωμπάσκετ.
1991–2000
Το 1994 ο Ηρακλής αγωνίζεται στον τελικό του Κυπέλλου Ελλάδας. Το 1995 αγωνίζεται στον ημιτελικό του Κυπέλλου Κυπελλούχων Ευρώπης με κορυφαίο τον Γουώλτερ Μπέρι. Το 1995 η εφηβική ομάδα μπάσκετ του Ηρακλή κατέκτησε το Πρωτάθλημα Ελλάδας.
Το 1996 αγωνίζεται στον τελικό του Κυπέλλου Ελλάδας έχοντας στη σύνθεσή του το Ρόι Τάρπλεϊ και τον Ξάβιερ Μακντάνιελ δυο αθλητές με αξιόλογη θητεία στο NBA. Το 1997 αγωνίζεται στον ημιτελικό του Κυπέλλου Κυπελλούχων Ευρώπης.
2001–2010
Την αγωνιστική περίοδο 2000-2001 ο Ηρακλής Θεσσαλονίκης συμμετείχε στη FIBA SuproLeague και προκρίθηκε στις 16 καλύτερες ομάδες της διοργάνωσης. Με τον Ηρακλή αγωνίζονταν εκείνη τη χρονιά ο Δημήτρης Διαμαντίδης, ο Νίκος Χατζηβρέττας, ο Λάζαρος Παπαδόπουλος και ο Σοφοκλής Σχορτσιανίτης, που υπήρξαν τέσσερις από τους στυλοβάτες των επιτυχιών της Εθνικής Ελλάδας η οποία τα επόμενα χρόνια αναδείχθηκε πρωταθλήτρια Ευρώπης και δευτεραθλήτρια κόσμου. Το 2002 ο Νίκος Χατζηβρέττας αναδεικνύεται πρώτος σκόρερ του ελληνικού πρωταθλήματος, ενώ το 2004 ο Δημήτρης Διαμαντίδης κέρδισε το βραβείο MVP του Ελληνικού Πρωταθλήματος.
Αγωνιστικός και διοικητικός κατήφορος (2011–2013)
Τον αγωνιστικό υποβιβασμό της ομάδας ακολούθησε πολύωρο συμβούλιο μεταξύ των διοικούντων της «Ηρακλής 2010 Κ.Α.Ε.» (πρόεδρος ήταν ο Μάκης Σαρλής), στο οποίο και αποφασίστηκε η διάλυσή της. Καθώς αδυνατούσαν να εξυπηρετήσουν τα οικονομικά βάρη της ομάδας, προτίμησαν τον εθελοντικό υποβιβασμό στην πρώτη μη επαγγελματική κατηγορία, τη Β' Εθνική, προκειμένου ο σύλλογος να εξυγιανθεί από τα δυσβάστακτα χρέη. Στη διάρκεια του καλοκαιριού υπήρξε έντονη πλην ανεπιβεβαίωτη φημολογία για διαπραγματεύσεις απορρόφησης του Πανελληνίου από τον Ηρακλή, με την Επιτροπή Επαγγελματικού Αθλητισμού να απορρίπτει στα τέλη Αυγούστου αίτημα του Πανελληνίου για μεταβίβαση μετοχών στο Γιάννη Κουζούνη, μέλος της «Ηρακλής 2010 Κ.Α.Ε.». Με τον τρόπο αυτό το τμήμα ανδρικής καλαθοσφαίρισης πέρασε στη δικαιοδοσία του Γ.Σ. Ηρακλή Θεσσαλονίκης, ο οποίος βασανιζόταν ευρύτερα από σοβαρά διοικητικά και οικονομικά προβλήματα που κλιμακώθηκαν τα επόμενα χρόνια. Το ίδιο καλοκαίρι και το ποδοσφαιρικό τμήμα υποβιβάστηκε από την Α' Εθνική απευθείας στη Δ' Εθνική για εξωαγωνιστικούς λόγους.
Την αγωνιστική περίοδο 2011-12 φάνηκε και στο αγωνιστικό κομμάτι ο αντίκτυπος των ανωτέρω γεγονότων, με την ομάδα να αντιμετωπίζει σοβαρό κίνδυνο νέου υποβιβασμού. Ο Ηρακλής, με γενικό αρχηγό το Χρήστο Χρηστίδη, ξεκίνησε τη χρονιά με την εφηβική του ομάδα υπό την καθοδήγηση του Μάκη Καλανταρίδη, διευθυντή των τμημάτων υποδομής. Σταδιακά η ομάδα ενισχύθηκε με επαγγελματίες παίκτες, ενώ τη σκυτάλη του προπονητή πήρε στα μέσα Οκτωβρίου ο Θοδωρής Αλμπάνης. Το Μάρτιο έλαβε χώρα νέα αλλαγή προπονητή, με τον Αντώνη Κυρίτση να αναλαμβάνει καθήκοντα, ενώ τη χρονιά ολοκλήρωσε ο Δημήτρης Βατός. Την περίοδο αυτή το Πρωτάθλημα της Β' Εθνικής διοργανώθηκε με τη συμμετοχή 16 ομάδων σε κοινό Όμιλο. Η ομάδα της Θεσσαλονίκης συγκέντρωσε 11 νίκες και 19 ήττες ολοκληρώνοντας τις αγωνιστικές της υποχρεώσεις στη 13η θέση της τελικής κατάταξης, εξασφαλίζοντας τελικά την παραμονή της.
Στη διοργάνωση του Κυπέλλου Ελλάδος το πρώτο παιχνίδι του Ηρακλή κατακυρώθηκε υπέρ του άνευ αγώνος, εφόσον αποχώρησε ο αντίπαλός του Ερμής Λαγκαδά. Στη συνέχεια, ο ίδιος ο Ηρακλής δήλωσε την εθελοντική του αποχώρηση από τη διοργάνωση, για δεύτερη συνεχόμενη χρονιά, αφήνοντας το Διαγόρα Ρόδου να προκριθεί. Τον Ιούνιο του 2012 σημειώθηκαν νέες εξελίξεις στο διοικητικό κομμάτι, όταν και έλαβε χώρα επεισοδιακή εκλογική διαδικασία μεταξύ των παραγόντων κ. Χρήστου Χρηστίδη και Νίκο Αγγέλου, με τον πρώτο τελικά να αναλαμβάνει επικεφαλής του τμήματος μπάσκετ.
Την αγωνιστική περίοδο 2012-13 η ομάδα παρουσίασε σημαντική αγωνιστική βελτίωση. Τον Ιούλιο του 2012 πρώτος προπονητής του συλλόγου ανέλαβε ο Θωμάς Κωστόπουλος με βοηθό το Δημήτρη Βατό. Ο Ηρακλής τερμάτισε στη 2η θέση του βαθμολογικού πίνακα του Πρωταθλήματος, συγκεντρώνοντας 17 νίκες και 7 ήττες στα πλαίσια του νεοσύστατου Ομίλου Βορρά, και διεκδίκησε την άνοδο σε αγώνα μπαράζ απέναντι στην Α.Ε.Κ., που κατέλαβε την ίδια θέση στον Όμιλο Νότου. Η αθηναϊκή ομάδα επικράτησε των κυανόλευκων στην παράταση με σκορ 83-76 (71-71 κ.α.) παίρνοντας η ίδια το εισιτήριο για την Α2 Εθνική. Ωστόσο, μετά την εθελοντική αποχώρηση του Γ.Σ. Περιστερίου από τα επαγγελματικά πρωταθλήματα, στην Α2 ανήλθε και ο Ηρακλής ως πρώτος επιλαχών. Τη χρονιά αυτή οι ομάδες της Β' Εθνικής δε συμμετείχαν στο Κύπελλο, ομοίως και ο Ηρακλής. Ο αρχηγός της ομάδας, Κώστας Μπεχλιβάνης, σε ηλικία 39 ετών αναδείχθηκε 2ος καλύτερος σκόρερ της κατηγορίας. Στην ετήσια ψηφοφορία των προπονητών της Β' Εθνικής (Ομίλου Βορρά) που διεξάγεται από τον ιστότοπο InfoBasket.gr, ο Μπεχλιβάνης αναδείχθηκε καλύτερος παίκτης της χρονιάς και οι αθλητές του συλλόγου Γιάννης Σταμπουλής και Μιχάλης Καζάκος αναδείχθηκαν καλύτερος παίκτης κάτω των 22 ετών και καλύτερος αμυντικός παίκτης αντίστοιχα.
Έξω-αγωνιστικά ο Γ.Σ. Ηρακλής Θεσσαλονίκης βρέθηκε σε ιδιαίτερα δεινή θέση την περίοδο αυτή, παραμένοντας ουσιαστικά χωρίς κεντρική διοίκηση (ο Χρηστίδης παρέμεινε επικεφαλής του ανδρικού μπάσκετ). Στα τέλη φθινοπώρου το Υπουργείο Οικονομικών αιτήθηκε τη διάλυση του συλλόγου, με την κατηγορία ότι λειτούργησε σε βάρος του καταστατικού του, ως κερδοσκοπικός οργανισμός. Το αίτημα υπογράφηκε από την Περιφέρεια Κεντρικής Μακεδονίας.
Προσπάθεια ανάκαμψης στην Α2 Εθνική και επανόδου στην Α1 (2013–2019)
Ξεκινώντας τις προετοιμασίες του για τη συμμετοχή στο Πρωτάθλημα της Α2 Εθνικής την περίοδο 2013-14, ο Ηρακλής ανακοίνωσε την πρόσληψη του προπονητή Δημήτρη Τσολάκη. Ο Κωστόπουλος παρέμεινε στην ομάδα ως βοηθός, καθώς το Νοέμβριο θα αποχωρούσε λόγω των στρατιωτικών του υποχρεώσεων. Στα τέλη Αυγούστου, ωστόσο, ο Τσολάκης υπέβαλε δυσαρεστημένος την παραίτησή του χωρίς να αποσαφηνιστεί η αιτία. Λίγες ημέρες μετά παραιτήθηκε από την ηγεσία της ομάδας και ο κ. Δημήτρης Χρηστίδης, αφήνοντας το τμήμα στα χέρια των κ. Σταύρου Ποιμενίδη, Σάκη Αποστολίδη και Αντώνη Σαμαρά. Λίγο πριν από την έναρξη της περιόδου την τεχνική ηγεσία του Ηρακλή ανέλαβε ο Στέφανος Πέρκος.
Οι υποχρεώσεις της ομάδας ξεκίνησαν με αγώνα για το Κύπελλο Ελλάδος στον οποίο ηττήθηκε με σκορ 60-61 από τον Ο.Φ.Η. με αποτέλεσμα να αποκλειστεί από τη συνέχεια της διοργάνωσης. Ενώ το πρωτάθλημα βρισκόταν σε πλήρη εξέλιξη, το πρώην πια μέλος της διοικούσας επιτροπής Σταύρος Ποιμενίδης προχώρησε σε μηνύσεις προς φιλάθλους του Ηρακλή, κάτι που οδήγησε τη διοικούσα επιτροπή του τμήματος πολύ κοντά στην παραίτηση. Τελικά οι κ. Σάκης Αποστολίδης, Αντώνης Σαμαράς, Ιωάννης Μπούτζιος και Ευάγγελος Τσίμος ανακάλεσαν την απόφασή τους, η ομάδα, ωστόσο, τιμωρήθηκε με ποινή 4 αγωνιστικών κεκλεισμένων των θυρών για επεισόδια στη διάρκεια της χρονιάς.
Λίγο πριν ολοκληρωθεί το Πρωτάθλημα, ο Γιώργος Κυρούδης αντικατέστησε το Στέφανο Πέρκο στο πόστο του πρώτου προπονητή. Κατά την ολοκλήρωση της χρονιάς ο Ηρακλής είχε συγκεντρώσει 12 νίκες και 14 ήττες. Στον τελικό βαθμολογικό πίνακα σημειώθηκε ισοβαθμία μεταξύ του Αρκαδικού, του Ηρακλή και του Φιλίππου Βέροιας, οι οποίοι τοποθετήθηκαν στις θέσεις 6, 7 και 8 αντίστοιχα. Πρώτος σκόρερ της ομάδας για τη χρονιά αυτή ήταν ο Σέρβος Μίροσλαβ Τσουμπρίλο ο οποίος σε 25 ματς σημείωσε συνολικά 273 πόντους έχοντας ποσοστά 74% στις βολές, 54% στα δίποντα, 38% στα τρίποντα, αλλά και 161 ριμπάουντ. Στη συγκομιδή πόντων ακολούθησαν οι Κώστας Μπεχλιβάνης (269 πόντοι σε 25 αγώνες, ποσοστά ευστοχίας 78% - 40% - 42%) και Κώστας Τσότσος (260 πόντοι σε 26 αγώνες, ποσοστά ευστοχίας 73% - 48% - 31%).
Την σεζόν 2018-2019 η ομάδα ολοκληρώνει την κανονική διάρκεια αήττητη στο Ιβανώφειο, με συνολικό ρεκόρ 24-6, εξασφαλίζοντας έτσι την δεύτερη θέση της βαθμολογίας και την συμμετοχή της στα μπαράζ ανόδου. Αρχικά αντιμετωπίζει στον ημιτελικό τον Χαρίλαο Τρικούπη Μεσολογγίου με επιμέρους σκορ 2-0, έχοντας νικήσει μέσα-έξω στην κανονική διάρκεια της σεζόν. Ο Ηρακλής συνέτριψε με 94-59 τον Χαρίλαο Τρικούπη στο Ιβανώφειο και πέρασε στον τελικό ανόδου όπου αντιμετώπισε την Καστοριά με επίσης επιμέρους σκορ 2-0. Ο τελικός διεξήχθη μέσα σε ένα κατάμεστο Ιβανώφειο στις 22/5/2019 όπου ο Ηρακλής έφτασε στην νίκη με 84-61 μετά από μία ακόμα επιβλητική εμφάνιση. Έτσι μπήκε ένα τέλος στα "πέτρινα χρόνια" της ομάδας και έγινε πραγματικότητα η επιστροφή στην ΕΚΟ Basket League μετά από 8 χρόνια περιπλάνησης στην Α2 Εθνική. Σε αυτόν τον σύνδεσμο μπορείτε να παρακολουθήσετε τον νικητήριο τελικό καθώς και τους πανηγυρισμούς που επακολούθησαν. Στις 16/5/2019 ενεργοποιήθηκε η εταιρεία «Ηρακλής 2017 Κ.Α.Ε.» και η ομάδα αδειοδοτήθηκε από την Επιτροπή Επαγγελματικού Αθλητισμού, προκειμένου να είναι έτοιμη για την συμμετοχή της στην μεγάλη κατηγορία την ερχόμενη σεζόν.
Πολ Ντεσάν
Καριέρα
Ο Ντεσάν εντάχθηκε στην 'Ειγουεϊγ ΦΚ το 1937 και έκανε το ντεμπούτο του στην πρώτη ομάδα την επόμενη σεζόν στα 17 του χρόνια. Ο Δεύτερος Παγκόσμιος Πόλεμος ήταν αναμενόμενο να καθυστερήσει την εξέλιξή του, έως ότου η ΡΦΚ Λιέζ τον ανακαλύψει το 1943. Ήταν πρώτος σκόρερ στη δεύτερη κατηγορία του Βελγίου το 1943–44 με 50 γκολ και η ομάδα αναδείχθηκε πρωταθλήτρια. Ο Ντεσάν έκανε το ντεμπούτο του στην πρώτη κατηγορία για την ομάδα της Λιέγης τον Ιούλιο του 1945, παίζοντας μαζί της για περισσότερα από 10 χρόνια μέχρι την αποχώρησή του το 1956. Σημείωσε 241 γκολ σε 299 αγώνες πρωταθλήματος.
Γ.Σ. Ηρακλής Θεσσαλονίκης (Καλαθοσφαίριση Ανδρών)
2019–2022
Την αγωνιστική περίοδο 2020-2021 ο Ηρακλής κατέλαβε την 10η θέση στο πρωτάθλημα με 29 βαθμούς, σημειώνοντας 7 νίκες και 15 ήττες σε σύνολο 22 αγώνων. Στις 3 Ιουλίου 2020, ανακοινώθηκε ότι η ομάδα επιστρέφει στις ευρωπαϊκές διοργανώσεις, με την συμμετοχή της στο Μπάσκετμπολ Τσάμπιονς Λιγκ της περιόδου 2020-2021. Στις 22/9 ο Ηρακλής ηττήθηκε από τον Κεραυνό Στροβόλου σε αγώνα νοκ-άουτ που διεξήχθη στην Κύπρο, και αποκλείστηκε από την συνέχεια του Μπάσκετμπολ Τσάμπιονς Λιγκ. Η ομάδα συνέχισε την ευρωπαϊκή της περιπέτεια στο FIBA Europe Cup, όπου έφτασε μέχρι τους 16 του θεσμού. Η αγωνιστική περίοδος ήταν αρκετά ταραχώδης, με την ομάδα να αλλάζει 3 προπονητές και αρκετούς παίκτες κατά την διάρκεια της σεζόν. Οι υποθέσεις τιμωρίας του general manager της ομάδας καθώς και του δελτίου του Τζος Χάγκινς προκάλεσαν προβληματισμό σχετικά με την οργάνωση της ΚΑΕ και έθεσαν σε κίνδυνο την παραμονή της ομάδας στην Basket League. Ταυτόχρονα, η ρήξη με 3 Έλληνες παίκτες του ρόστερ προκάλεσε περαιτέρω τριγμούς στο αγωνιστικό τμήμα.
Πολ Ντεσάν
Καριέρα
Βοήθησε την ομάδα της Λιέγης γίνει πρωταθλήτρια Βελγίου το 1952 και το 1953. Ήταν ο πρώτος σκόρερ της ομάδας εννέα φορές, επίδοση ρεκόρ. Το 1956 μετακόμισε στη Φλερόν ΦΚ, όπου συνέχισε να είναι παραγωγικός σκόρερ καθώς σημείωσε 85 γκολ σε 134 αγώνες πρωταθλήματος. Το καλοκαίρι του 1961, σχεδόν στα 40 του, ο Ντεσάν αποφάσισε να πάει στην ομάδα της τέταρτης κατηγορίας ΚΑΣ Όιπεν και αγωνίστηκε εκεί για δύο ακόμη σεζόν. Παρά την προχωρημένη του ηλικία, δεν έχασε το ένστικτό του για γκολ και κατάφερε να σκοράρει 49 τέρματα σε 77 αγώνες. Μετά τη σεζόν 1962–63 σταμάτησε, αλλά τον Οκτώβριο του 1963 μετά από αίτημα του προέδρου, επανήλθε του μόνο και μόνο για να παίξει μέχρι το τέλος της σεζόν.
Γ.Σ. Ηρακλής Θεσσαλονίκης (Καλαθοσφαίριση Ανδρών)
2019–2022
Η αγωνιστική περίοδος 2021-2022 ξεκίνησε με προβλήματα. Η απόφαση της διοίκησης να προχωρήσει στην λύση του συμβολαίου τραυματισμένου παίκτη της ομάδας προκάλεσε έντονες αντιδράσεις. Η οικονομική ασυνέπεια της ομάδας απέναντι σε παίκτες προκάλεσε αναταραχή στο αγωνιστικό τμήμα πριν καν την έναρξη των επίσημων υποχρεώσεων της ομάδας. Παράλληλα, η Επιτροπή Επαγγελματικού Αθλητισμού απέρριψε την αίτηση χορήγησης πιστοποιητικού συμμετοχής της «Ηρακλής 2017 Κ.Α.Ε.». Τελικά, δεδομένης και της αφαίρεσης τριών βαθμών, ο Ηρακλής Θεσσαλονίκης τερμάτισε 13ος και τελευταίος, και υποβιβάστηκε στην Α2 Εθνική Κατηγορία.
Πολ Ντεσάν
Καριέρα
Με τα 241 γκολ στην πρώτη κατηγορία του Βελγίου, ο Ντεσάν κατατάσσεται στην έβδομη θέση των σκόρερ όλων των εποχών. Ήταν επίσης δύο φορές πρώτος σκόρερ, το 1957 στο περιφερειακό πρωτάθλημα και στη δεύτερη κατηγορία το 1944.
Τίτλοι και διακρίσεις
ΡΦΚ Λιέζ
Γ.Σ. Ηρακλής Θεσσαλονίκης (Καλαθοσφαίριση Ανδρών)
Ηρακλής 2022 Κ.Α.Ε. (2022–Σήμερα)
Στις 20 Ιουλίου 2022 ανακοινώθηκε η συμφωνία μεταξύ των ανδρικών τμημάτων καλαθοσφαίρισης του Γ.Σ. Ηρακλή Θεσσαλονίκης και του Γ.Σ. Ερμή Αγιάς. Η ομάδα της Αγιάς Λάρισας συνεχίζει να χρησιμοποιεί την επωνυμία «'''Γ.Σ. Ερμής Αγιάς'''», αλλά χρησιμοποιεί το σήμα και τα χρώματα του Γ.Σ. Ηρακλή Θεσσαλονίκης και έχει ως έδρα το Ιβανώφειο Κλειστό Γυμναστήριο. Από την αγωνιστική περίοδο 2022–2023, ο Ηρακλής Θεσσαλονίκης αγωνίζεται ως Καλαθοσφαιρική Ανώνυμη Εταιρεία (Κ.Α.Ε.) με την επωνυμία «Ηρακλής 2022 Κ.Α.Ε.» στην Elite League.
Επωνυμία
Η επωνυμία της Καλαθοσφαιρικής Ανώνυμης Εταιρείας (Κ.Α.Ε.), απαραίτητης για τη συμμετοχή της καλαθοσφαιρικής ομάδας σε επαγγελματική εθνική κατηγορία, έχει αλλάξει με το πέρασμα των χρόνων ως ακολούθως:
Πολ Ντεσάν
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Εθνικής Βελγίου Κατηγορία:Επιθετικοί ποδοσφαιριστές
Γ.Σ. Ηρακλής Θεσσαλονίκης (Καλαθοσφαίριση Ανδρών)
Διοικητικό συμβούλιο
Ακολουθεί το διοικητικό συμβούλιο της «Ηρακλής 2022 Κ.Α.Ε.»:
Έμβλημα – Χρώματα
Στο έμβλημα του απεικονίζεται ο ημίθεος Ηρακλής. Επίσης, έχει χρησιμοποιηθεί ως έμβλημα και το άγαλμα του Ηρακλή του Λυσίππου. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.
Τρέχουσα Σύνθεση Ομάδας (2022–2023)
Ακολουθεί η σύνθεση της ανδρικής ομάδας καλαθοσφαίρισης του Ηρακλή Θεσσαλονίκης για την αγωνιστική περίοδο 2022–2023 στη Elite League 2022–2023:
Τμήματα υποδομής
thumb|100px|Σήμα Aκαδημιών Ο σύλλογος διατηρεί πέραν της ανδρικής ομάδας και τμήματα υποδομών.
Το εφηβικό τμήμα του Ηρακλή Θεσσαλονίκης έχει κατακτήσει δύο φορές το Πανελλήνιο Πρωτάθλημα Εφήβων και ειδικότερα τις αγωνιστικές περιόδους 1994–1995 και 1997–1998. Το 1987–1988 κατέκτησε την δεύτερη θέση στο Πανελλήνιο Πρωτάθλημα Εφήβων στην Τρίπολη.
Ανάλογη διάκριση έχει να επιδείξει και το παιδικό τμήμα που κατέκτησε το Πανελλήνιο Πρωτάθλημα Παίδων τις αγωνιστικές περιόδους 1975–1976 και 1997–1998.
Διακεκριμένοι Καλαθοσφαιριστές
Ο Ηρακλής Θεσσαλονίκης έχει μεγάλη παράδοση ως φυτώριο ταλέντων. Χαρακτηριστικό είναι το γεγονός ότι βασικοί παίκτες της Εθνικής Ελλάδος που κατέκτησαν το χρυσό μετάλλιο στο Ευρωπαϊκό Πρωτάθλημα του 2005 και το ασημένιο στο Παγκόσμιο Πρωτάθλημα του 2006 (Δημήτρης Διαμαντίδης, Λάζαρος Παπαδόπουλος, Νίκος Χατζηβρέττας, Σοφοκλής Σχορτσιανίτης) έκαναν τα πρώτα τους βήματα στην ομάδα του Ηρακλή Θεσσαλονίκης.
Αγωνιστική Περίοδος 2018–2019
Στις 22/5/2019 μετά την νίκη στον τελικό των μπαράζ ανόδου επί της Καστοριάς, σε ένα Ιβανώφειο με 3500+ Ηρακληδείς, η ομάδα του Ηρακλή εξασφάλισε την άνοδο στην ΕΚΟ Basket League.
Προπονητής της ομάδας διετέλεσε ο Κώστας Μέξας, ο οποίος αντικατέστησε τον Λευτέρη Χατζηκυριακίδη τον Οκτώβριο του 2018. Το ρόστερ της ομάδας συνέθεσαν οι παρακάτω αθλητές:
Αγωνιστική Περίοδος 2019–2020
Κατά την αγωνιστική περίοδο, 2019–2020, ο Γ.Σ. Ηρακλής Θεσσαλονίκης λαμβάνει μέρος στο Πρωτάθλημα της Α1 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.
Καθήκοντα πρώτου προπονητή διατηρεί από τον Ιούλιο του 2019 ο Γιάννης Καστρίτης. Ο Λενζέλ Σμιθ αποχώρησε στις 3 Νοεμβρίου. Λίγες μέρες αργότερα, στις 14 Νοεμβρίου ανακοινώθηκε η έναρξη συνεργασίας με τον Μιλένκο Τέπιτς. Τον Φεβρουάριο του 2020 ο Γιάννης Καστρίτης αποχωρεί από την τεχνική ηγεσία της ομάδας. Η ΚΑΕ Ηρακλής ανακοίνωσε την πρόσληψη του Ηλία Καντζούρη στον πάγκο της, ενώ βοηθός του ανέλαβε ο Γιώργος Σιγάλας. Τον ίδιο μήνα ο Ηρακλής ανακοινώνει την απόκτηση του Τζίμι Γκάβιν (αγωνίστηκε σε 2 ματς) και του AJ Ογκίλβι (δεν πρόλαβε να αγωνιστεί) ενώ έλυσε τη συνεργασία του με τον Τέντι Οκερέαφορ και τον Ντάριους Γκάρετ κατόπιν εισηγήσεως του νέου τεχνικού τιμ.
Η σεζόν ξεκίνησε τον Οκτώβριο του 2019 και ήταν προγραμματισμένη να ολοκληρωθεί τον Ιούνιο του 2020. Ωστόσο, λόγω της κρίσης της πανδημίας του κορωνοϊού, το πρωτάθλημα δεν ολοκληρώθηκε. Ο Παναθηναϊκός αναδείχθηκε πρωταθλητής της σεζόν χωρίς να έχει ολοκληρωθεί η κανονική περίοδος και χωρίς τη διεξαγωγή play offs κατόπιν σχετικής ψηφοφορίας μεταξύ των ομάδων της Basket League με ψήφους 13-1 υπέρ της ανάδειξής του ως πρωταθλητή, ενώ ταυτόχρονα αποφασίστηκε να μην υπάρξει υποβιβασμός για τον Άρη και τον ΠΑΟΚ, ομάδες που καταλάμβαναν τις 2 τελευταίες θέσεις στην βαθμολογία μέχρι την διακοπή των αγωνιστικών υποχρεώσεων.
Ο Ηρακλής κατέλαβε την 7η θέση με 29 βαθμούς, έχοντας 9 νίκες και 11 ήττες σε σύνολο 20 αγώνων. Το ρόστερ του Ηρακλή Θεσσαλονίκης συνέθεσαν για την περίοδο 2019-2020 οι παρακάτω αθλητές:
Αγωνιστική Περίοδος 2020–2021
Κατά την αγωνιστική περίοδο, 2020–2021, ο Γ.Σ. Ηρακλής Θεσσαλονίκης λαμβάνει μέρος στο Πρωτάθλημα της Α1 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης. Στις 3 Ιουλίου 2020, ανακοινώθηκε ότι η ομάδα επιστρέφει στις ευρωπαϊκές διοργανώσεις, με την συμμετοχή της στο Μπάσκετμπολ Τσάμπιονς Λιγκ. Πρώτος αντίπαλος στα προκριματικά της διοργάνωσης κληρώθηκε ο Κεραυνός Στροβόλου από την Κύπρο. Ο Ηλίας Καντζούρης αποχωρεί από την τεχνική ηγεσία και καθήκοντα πρώτου προπονητή αναλαμβάνει τον Ιούλιο του 2020 ο Βαγγέλης Ζιάγκος με βοηθούς τον Σταύρο Μυκονιάτη και Πέτρο Γκαϊτατζή. Στις 22/9 ο Ηρακλής ηττήθηκε από τον Κεραυνό Στροβόλου σε αγώνα νοκ-άουτ που διεξήχθη στην Κύπρο, και αποκλείστηκε από την συνέχεια του Μπάσκετμπολ Τσάμπιονς Λιγκ. Η ομάδα συνέχισε την ευρωπαϊκή της περιπέτεια στο FIBA Europe Cup.
Στις 30/11 ο Γουίλ Χάτσερ αντικαθιστά τον Μπράντον Τσίλντρες στο ρόστερ της ομάδας. Στις 20/12 και μετά από την εντός έδρας ήττα απέναντι στο Λαύριο, ο Βαγγέλης Ζιάγκος παραιτείται από την θέση του πρώτου προπονητή, ως απόρροια των κακών εμφανίσεων της ομάδας. Στις 24/12 αναλαμβάνει καθήκοντα πρώτου προπονητή ο Στέργιος Καλύβας. Στο δυναμικό της ομάδας προστέθηκαν οι Όμπι Ενετσιόνια και Ντέβιν Ιμπανκς οι οποίοι αντικατέστησαν τους Εντ Ντάνιελ και Μάικ Μουρ. Η ομάδα πήρε αήττητη την πρόκριση στους 16 του FIBA Europe Cup σημειώνοντας 3 νίκες στα πλαίσια του Α' Ομίλου της διοργάνωσης. Στις 10/2 ο Στέργιος Καλύβας παραιτήθηκε από την τεχνική ηγεσία της ομάδας, συνέπεια των κακών εμφανίσεων στο πρωτάθλημα και της ήττας-αποκλεισμού από τον ΠΑΟΚ για το κύπελλο της Ελλάδας. Ο ομοσπονδιακός τεχνικός Θανάσης Σκουρτόπουλος ανέλαβε την τεχνική καθοδήγηση της ομάδας. Οι προσθαφαιρέσεις στο ρόστερ συνεχίζονται, με τους Τζος Χάγκινς και Ζήση Σαρικόπουλο να ανακοινώνονται από την ομάδα. Ταυτόχρονα, αποχωρoύν οι Σκάϊλερ Μπόουλιν και Μιχάλης Τσαϊρέλης.
Στο πρωτάθλημα, ο Ηρακλής κατέλαβε την 10η θέση μένοντας εκτός πλέι-οφ, με 29 βαθμούς, έχοντας 7 νίκες και 15 ήττες σε σύνολο 22 αγώνων. Στην Ευρώπη, η ομάδα αποκλείστηκε στην φάση των 16 από την συνέχεια του FIBA Europe Cup, γνωρίζοντας την ήττα από την Ιρόνι Νες Ζιόνα, την μετέπειτα νικήτρια ομάδα της διοργάνωσης.
Το ρόστερ του Ηρακλή Θεσσαλονίκης συνέθεσαν για την περίοδο 2020-2021 οι παρακάτω αθλητές:
Αγωνιστική Περίοδος 2021–2022
Το ρόστερ του Ηρακλή Θεσσαλονίκης συνέθεσαν για την περίοδο 2021–2022 οι παρακάτω αθλητές:
Τίτλοι
=== Πανελλήνιοι Τίτλοι ===
Social Media – Επίσημες σελίδες
Κατηγορία:Γ.Σ. Ηρακλής Θεσσαλονίκης Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ.